title: Регламент за изпълнение (ЕС) 2017/962 на Комисията от 7 юни 2017 година за спиране на действието на разрешението за употреба на етоксихин като фуражна добавка за всички видове и категории животни (Текст от значение за ЕИП. )

text:
               8.6.2017

               BG

               Официален вестник на Европейския съюз

               L 145/13

         РЕГЛАМЕНТ ЗА ИЗПЪЛНЕНИЕ (ЕС) 2017/962 НА КОМИСИЯТА
   от 7 юни 2017 година
   за спиране на действието на разрешението за употреба на етоксихин като фуражна добавка за всички видове и категории животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставяне, отказ или спиране на действието на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               В съответствие с Директива 70/524/ЕИО бе разрешена безсрочната употреба на етоксихин като фуражна добавка за всички видове и категории животни. Впоследствие добавката беше вписана в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент на 21 септември 2010 г. беше подадено заявление за разрешаване на употребата на етоксихин като фуражна добавка за всички видове животни с искане добавката да се класифицира в категорията „технологични добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               В становището си от 21 октомври 2015 г. (3) Европейският орган за безопасност на храните („Органът“) заяви, че въз основа на оценката на данните и документите, представени от заявителя, не е възможно да се стигне до заключение относно безопасността на добавката етоксихин за нито едно от целевите животни, за потребителите и за околната среда. Това се дължи на цялостната липса на данни, които трябва да бъдат представени за оценката на експозицията и безопасността на етоксихин за животните, потребителите и околната среда. По-конкретно, не е възможно да се направи заключение за липса на генотоксичност на един от метаболитите на добавката етоксихин — етоксихин хинон имин. Освен това примесът на добавката етоксихин p-фенитидин е признат като възможен мутаген. Органът прие добавката етоксихин като мощен антиоксидант във фуражите, но нейната ефикасност при предложеното равнище на употреба, което бе намалено спрямо разрешеното понастоящем максимално съдържание във фуражите, не можеше да бъде потвърдена въз основа на представените данни. Органът също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Съответно не беше установено, че при предложените условия на употреба посочената добавка не се отразява неблагоприятно върху здравето на животните и на човека, нито върху околната среда.

               (6)

               Следователно съществуващото разрешение на добавката етоксихин вече не отговаря на условията от член 5 от Регламент (ЕО) № 1831/2003.

               (7)

               Възможно е допълнителни данни за безопасността при употреба и ефикасността на добавката етоксихин да внесат нови елементи, които биха дали възможност за преразглеждане на оценката на добавката. Във връзка с това заявителят за разрешение на добавката етоксихин твърди, че могат да бъдат проведени допълнителни проучвания с цел да бъдат доказани безопасността и ефикасността на добавката. Затова заявителят пое ангажимент да изготви допълнителни данни по график, в който са подредени по приоритет предстоящите проучвания и според който резултатът от последното проучване ще бъде налице през юли 2018 г. Приоритетите в процеса на планираното генериране на данни са подредени по степен на важност на въпросите, отбелязани в становището на Органа. По същество проучванията ще включват актуализация на характеристиките на добавката, по-специално по отношение на онечистванията от значение и продуктите от разграждане, токсикологични проучвания, свързани по-конкретно с генотоксичността на етоксихин хинон имин, проучвания на метаболизма и на остатъците в целевите видове животни (включително равнища на остатъците в тъканите и в продукти от животински произход), проучвания за безопасност на целевите животни и оценка на риска за околната среда.

               (8)

               Освен това, тъй като наличието на онечистването p-фенитидин в добавката етоксихин е резултат от производствения процес на добавката, заявителят пое ангажимент да предприеме необходимото за постепенното намаляване на съдържанието на това онечистване в добавката до достигане на равнище от 2,5 ppm p-фенитидин в етоксихин през юни 2017 г. За тази цел заявителят следва да представи подходящ метод за анализ за откриване на p-фенитидин в добавката етоксихин и във фуражи, съдържащи тази добавка, а Органът следва да го приеме въз основа на доклад от референтната лаборатория, определена с Регламент (ЕО) № 1831/2003.

               (9)

               Поради това в съответствие с член 13, параграф 2 от Регламент (ЕО) № 1831/2003 действието на разрешението за употреба на добавката етоксихин следва да бъде спряно до представянето и оценката на допълнителните данни. Мярката за спиране на действието на разрешението следва да бъде преразгледана, след като Органът извърши надлежна оценка на тези данни. При всички случаи следва да се приеме преразглеждане на мярката за спиране на действието на разрешението за употреба, ако при представянето и оценката на допълнителните данни Органът приеме неблагоприятно становище относно безопасността или ефикасността на добавката етоксихин.

               (10)

               Тъй като продължаването на употребата на добавката етоксихин би могло да представлява риск за здравето на човека и на животните и за околната среда, добавката и съдържащите я фуражи следва да бъдат изтеглени от пазара възможно най-бързо. От практически съображения обаче е необходимо да се предвиди ограничен по време преходен период за изтегляне на съответните продукти от пазара, който да даде възможност на стопанските субекти да изпълнят надлежно задължението за тяхното изтегляне.

               (11)

               Фуражните суровини от морски произход, които съдържат голямо количество мастни киселини, са много чувствителни към окисляване и високи температури и трябва да бъдат стабилизирани с антиоксидант, особено при дълъг период на превозване или съхранение на фуражните суровини. Поради високия риск от окисляване етоксихин намира широко приложение за ефективното предпазване на такива фуражни суровини. Тези фуражни суровини, и по-специално рибното брашно и рибното масло, са с висока хранителна стойност и съдържат голяма концентрация на лесносмилаеми белтъци, които е необходими да присъстват в хранителния режим на аквакултурните и на младите животни, но се използват и за други видове животни, по-специално свине и домашни птици. Освен това е признато, че високото съдържание в тези фуражни суровини на полиненаситени мастни киселини, които се прехвърлят в продуктите от животински произход, е полезно за здравето на животните и на потребителите на продукти от животински произход. Поради тази причина незабавното изтегляне от пазара на етоксихин би могло да доведе до отрицателни последици за здравето на животните и хуманното отношение към тях, както и до невъзможност да се отговори на специфичните хранителни потребности на животните, докато не бъдат намерени подходящи алтернативи.

               (12)

               Етоксихин има широко приложение и като съставка на някои препарати — фуражни добавки, съдържащи активна съставка, която е особено чувствителна към окисляване и топлинна обработка и за да запази свойствата си, трябва да бъде стабилизирана с антиоксидант. Тези фуражни добавки представляват препарати от някои основни витамини, каротиноиди и оцветители, които са мастноразтворими и трябва да бъдат предпазвани по време на производствения процес, съхранението и транспортирането на препаратите и на съдържащите ги фуражи до даването им на животните. Поради широката употреба на етоксихин в тези препарати — фуражни добавки незабавното изтегляне от пазара на етоксихин би се отразило отрицателно на здравето на животните и хуманното отношение към тях поради липсата на основни микроелементи на хранителните вещества във фуражите за редица видове животни — както отглеждани за производство на храни, така и такива, които не се отглеждат за производство на храни. Освен това недостигът в Съюза на тези препарати — фуражни добавки би могъл да доведе до по-ниска степен на оползотворяване на фуражите и по-ниска продуктивност на добитъка, както и до неспособност да се изпълнят пазарните спецификации за някои продукти от животински произход.

               (13)

               Изглежда не е възможно незабавно да се премине към заместване на етоксихин с подходящи алтернативни антиоксиданти, тъй като разрешените понастоящем антиоксиданти (някои от които все още са в процес на повторна оценка в съответствие с Регламент (ЕО) № 1831/2003) не притежават същите характеристики като етоксихин, по-специално по отношение на ефективността и необходимата концентрация на активната съставка, продължителността на действието, поведението при процеса, както и себестойността на продукцията. Следователно е необходимо известно време, за да могат стопанските субекти да оценят и изпитат функционалността на алтернативните антиоксиданти посредством нови рецептури и да адаптират производствения процес към включването на тези потенциални алтернативни вещества. Поради това следва да се предвиди конкретен ясно определен преходен период за изтеглянето от пазара на продуктите, посочени в съображения 11 и 12, с цел да се даде възможност на стопанските субекти да се приспособят към новата ситуация и да изпълнят надлежно задължението за изтегляне на продуктите от пазара. Поради специфичния метод на производство и съхранение на посочените в съображение 12 препарати — фуражни добавки е възможно за тези препарати да бъдат предоставени алтернативни вещества антиоксиданти по-скоро, отколкото за фуражните суровини, посочени в съображение 11, което да позволи да бъде предвиден по-кратък преходен период.

               (14)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Спиране на действието на разрешението
   Действието на предоставеното с Директива 70/524/ЕИО разрешение за добавката етоксихин, вписана под номер Е 324 в Регистъра на фуражните добавки по член 17 от Регламент (ЕО) № 1831/2003, което действие бе удължено със същия регламент, се спира.
   Член 2
   Преходни мерки
   1.   Складовите наличности от добавката етоксихин и съдържащите я премикси могат да продължат да се пускат на пазара до 28 септември 2017 г. и да се употребяват до 28 декември 2017 г. в съответствие с правилата, приложими преди 28 юни 2017 г.
   2.   Фуражните суровини и комбинираните фуражи, произведени с добавката етоксихин или със съдържащи я премикси, могат да продължат да се пускат на пазара до 28 декември 2017 г. и да се употребяват до 28 март 2018 г. в съответствие с правилата, приложими преди 28 юни 2017 г.
   Член 3
   Специални преходни мерки за някои фуражни суровини и свързани с тях продукти
   1.   Чрез дерогация от член 2:

               а)

               добавката етоксихин и съдържащите я премикси, предназначени за влагане във фуражни суровини, вписани под номер 7.1.2 и в глава 10 от Каталога на фуражните суровини, създаден с Регламент (ЕС) № 68/2013 на Комисията (4), могат да продължат да се пускат на пазара в съответствие с правилата, приложими преди 28 юни 2017 г., до 30 септември 2019 г., при условие че върху етикета на добавката етоксихин или на съдържащите я премикси е отбелязано, че са предназначени за влагане в посочените фуражни суровини;

               б)

               фуражните суровини по буква а), произведени с добавката етоксихин или със съдържащи я премикси, могат да продължат да се пускат на пазара в съответствие с правилата, приложими преди 28 юни 2017 г., до 31 декември 2019 г.;

               в)

               комбинираните фуражи, произведени с фуражните суровини по буква б), могат да продължат да се пускат на пазара в съответствие с правилата, приложими преди 28 юни 2017 г., до 31 март 2020 г.

         2.   Продуктите, посочени в параграф 1, букви а), б) и в), могат да се използват в съответствие с правилата, приложими преди 28 юни 2017 г., до 3 месеца след датите, посочени в съответните букви.
   Член 4
   Специални преходни мерки за някои препарати добавки и свързани с тях продукти
   1.   Чрез дерогация от член 2:

               а)

               добавката етоксихин, предназначена за влагане в изброените по-долу препарати добавки, чиято употреба е била разрешена в съответствие с Регламент (ЕО) № 1831/2003, могат да продължат да се пускат на пазара в съответствие с правилата, приложими преди 28 юни 2017 г., до 31 март 2018 г., при условие че върху етикета на добавката етоксихин е отбелязано, че е предназначена за влагане в следните препарати добавки:

                           —

                           препарати от витамин A;

                           —

                           препарати от витамин D;

                           —

                           препарати от витамин E;

                           —

                           препарати от витамин K;

                           —

                           препарати от лутеин;

                           —

                           препарати от зеаксантин;

                           —

                           препарати от етилов естер на бета-апо-8′-каротинова киселина;

                           —

                           препарати от цитранаксантин;

                           —

                           препарати от капсантин;

                           —

                           препарати от астаксантин;

                           —

                           препарати от астаксантин диметилдисукцинат;

                           —

                           препарати от кантаксантин;

                           —

                           препарати от бета-каротин;

               б)

               препаратите добавки по буква а), съдържащи добавката етоксихин, и премиксите, съдържащи такива препарати добавки, могат да продължат да се пускат на пазара в съответствие с правилата, приложими преди 28 юни 2017 г., до 30 юни 2018 г.;

               в)

               фуражните суровини и комбинираните фуражи, съдържащи продуктите по буква б), могат да продължат да се пускат на пазара в съответствие с правилата, приложими преди 28 юни 2017 г., до 30 септември 2018 г.

         2.   Продуктите, посочени в параграф 1, букви а), б) и в), могат да се използват в съответствие с правилата, приложими преди 28 юни 2017 г., до 3 месеца след датите, посочени в съответните букви.
   Член 5
   Преразглеждане
   Настоящият регламент се преразглежда не по-късно от 31 декември 2020 г. и при всички случаи след приемането от Органа на неблагоприятно становище относно безопасността или ефикасността на добавката етоксихин.
   Член 6
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 юни 2017 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  EFSA Journal (Бюлетин на ЕОБХ), 2015; 13(11):4272.

      (4)  Регламент (ЕС) № 68/2013 на Комисията от 16 януари 2013 г. относно каталога на фуражните суровини (ОВ L 29, 30.1.2013 г., стр. 1).


title: Регламент за изпълнение (ЕС) № 77/2012 на Комисията от 30 януари 2012 година за установяване на стандартни стойности при внос с цел определяне на входната цена на някои плодове и зеленчуци

text:
               31.1.2012

               BG

               Официален вестник на Европейския съюз

               L 27/7

         РЕГЛАМЕНТ ЗА ИЗПЪЛНЕНИЕ (ЕС) № 77/2012 НА КОМИСИЯТА
   от 30 януари 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 януари 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2017/356 на Комисията от 15 февруари 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (ЗГУ)]

text:
               1.3.2017

               BG

               Официален вестник на Европейския съюз

               L 54/2

         РЕГЛАМЕНТ ЗА ИЗПЪЛНЕНИЕ (ЕС) 2017/356 НА КОМИСИЯТА
   от 15 февруари 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Германия за одобрение на изменение в спецификацията на защитеното географско указание „Rheinisches Zuckerrübenkraut“/„Rheinischer Zuckerrübensirup“/„Rheinisches Rübenkrautr“, регистрирано по силата на Регламент за изпълнение (ЕС) № 628/2012 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Rheinisches Zuckerrübenkraut“/„Rheinischer Zuckerrübensirup“/„Rheinisches Rübenkrautr“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 февруари 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент за изпълнение (ЕС) № 628/2012 на Комисията от 6 юли 2012 година за вписване на название в регистъра на защитените наименования за произход и защитените географски указания [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (ЗГУ)] (ОВ L 182 от 13.7.2012 г., стр. 10).

      (3)  ОВ C 403, 1.11.2016 г., стр. 9.


title: Регламент за изпълнение (ЕС) № 454/2014 на Комисията от 29 април 2014 година за отмяна на Регламент (ЕС) № 1066/2010 относно класирането на някои стоки в Комбинираната номенклатура

text:
               6.5.2014

               BG

               Официален вестник на Европейския съюз

               L 133/29

         РЕГЛАМЕНТ ЗА ИЗПЪЛНЕНИЕ (ЕС) № 454/2014 НА КОМИСИЯТА
   от 29 април 2014 година
   за отмяна на Регламент (ЕС) № 1066/2010 относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               В Регламент (ЕС) № 1066/2010 на Комисията (2), изменен с Регламент за изпълнение (ЕС) № 441/2013 (3), продукт, състоящ се от аудиочестотен усилвател и високоговорител в общ корпус с код по КН 8518 40 80, е класиран като аудиочестотен електрически усилвател.

               (2)

               На своето 52-ро заседание през септември 2013 г. Комитетът по Хармонизираната система (ХС) даде мнение за класиране в ХС на идентичен продукт в подпозиция по ХС 8518 22 като няколко високоговорителя, монтирани в общ корпус.

               (3)

               По силата на Решение 87/369/ЕИО на Съвета от 7 април 1987 г. (4) ЕС е договаряща страна по Международната конвенция по Хармонизираната система за описание и кодиране на стоките (известна като „Хармонизираната система“ или „ХС“), изготвена от Съвета за митническо сътрудничество (известен като „Световната митническа организация“ или „СМО“).

               (4)

               Съдът на Европейския съюз е постановил, че макар мненията на СМО за класиране на една стока в ХС да нямат правнозадължителна сила, в рамките на класификацията на тази стока в Комбинираната номенклатура (КН) те представляват указания, които допринасят значително за тълкуването на обхвата на различните позиции от КН, при условие че те не противоречат на формулировката на съответната позиция (вж. inter alia решенията на Съда по дела C-206/03 (5), C-15/05 (6) и C-227/11 (7)).

               (5)

               С оглед на еднаквото тълкуване и прилагане на Хармонизираната система на международно равнище и като се има предвид, че решението е в съответствие с формулировките на подпозиция по ХС 8518 22, ЕС следва да прилага това мнение за класиране.

               (6)

               Поради това Регламент (ЕС) № 1066/2010, изменен с Регламент за изпълнение (ЕС) № 441/2013, следва да бъде отменен.

               (7)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 1066/2010 се отменя.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕС) № 1066/2010 на Комисията от 19 ноември 2010 г. относно класирането на някои стоки в Комбинираната номенклатура (ОВ L 304, 20.11.2010 г., стр. 9).

      (3)  Регламент за изпълнение (ЕС) № 441/2013 на Комисията от 7 май 2013 г. за изменение или отмяна на някои регламенти относно класирането на стоки в Комбинираната номенклатура (ОВ L 130, 15.5.2013 г., стр. 1).

      (4)  Решение 87/369/ЕИО на Съвета от 7 април 1987 г. за сключване на Международната конвенция относно Хармонизираната система за описание и кодиране на стоките и протокола за изменение към нея (ОВ L 198, 20.7.1987 г., стр. 1).

      (5)  ОВ C 106, 30.4.2005 г., стр. 10.

      (6)  ОВ C 143, 17.6.2006 г., стр. 18.

      (7)  ОВ C 126, 28.4.2012 г., стр. 3.


title: Регламент за изпълнение (ЕС) № 632/2012 на Комисията от 12 юли 2012 година за изменение за 174-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               13.7.2012

               BG

               Официален вестник на Европейския съюз

               L 182/31

         РЕГЛАМЕНТ ЗА ИЗПЪЛНЕНИЕ (ЕС) № 632/2012 НА КОМИСИЯТА
   от 12 юли 2012 година
   за изменение за 174-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на посочения регламент.

               (2)

               На 2 юли 2012 г. Комитетът по санкциите към Съвета за сигурност на Организацията на обединените нации взе решение да извади осем физически лица от списъка на лицата, групите и образуванията, спрямо които следва да се прилага замразяване на средствата и икономическите ресурси.

               (3)

               Приложение I към Регламент (ЕО) № 881/2002 следва да бъде съответно актуализирано,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юли 2012 година.

            За Комисията, от името на председателя,

            началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В категорията „Физически лица“ се заличават следните вписвания:

                  а)

                     „Sobhi Abdel Aziz Mohamed El Gohary Abu Sinna (известен още като а) Sobhi Abdel Aziz Mohamed Gohary Abou Senah, б) Mohamed Atef, в) Sheik Taysir Abdullah, г) Abu Hafs Al Masri, д) Abu Hafs Al Masri El Khabir, е) Taysir). Дата на раждане: 17.01.1958 г. Месторождение: El Gharbia, Египет. Гражданство: египетско. Други сведения: потвърдено е, че е починал в Пакистан през 2001 г. Дата на определянето, посочено в член 2a, параграф 4, буква б): 25.01.2001 г.“

                  б)

                     „Nasr Fahmi Nasr Hassannein (известен още като а) Muhammad Salah, б) Naser Fahmi Naser Hussein). Дата на раждане: 30.10.1962 г. Месторождение: Кайро, Египет. Гражданство: египетско. Други сведения: по получена информация е починал. Дата на определянето, посочено в член 2a, параграф 4, буква б): 6.10.2001 г.“

                  в)

                     „Mustapha Ahmed Mohamed Osman Abu El Yazeed (известен още като а) Mustapha Mohamed Ahmed, б) Shaykh Sai’id). Дата на раждане: 27.2.1955 г. Месторождение: El Sharkiya, Египет. Гражданство: египетско. Други сведения: потвърдено е, че е починал в Афганистан през май 2010 г. Дата на определянето, посочено в член 2a, параграф 4, буква б): 6.10.2001 г.“

                  г)

                     „Muhsin Moussa Matwalli Atwah Dewedar (известен още като а) Al-Muhajir, Abdul Rahman, б) Al-Namer, Mohammed K.A., в) Mohsen Moussa Metwaly Atwa Dwedar, г) Abdel Rahman, д) Abdul Rahman). Дата на раждане: 19.6.1964 г. Месторождение: Dakahliya, Египет. Гражданство: египетско. Други сведения: потвърдено е, че е починал в Пакистан през април 2006 г. Дата на определянето, посочено в член 2a, параграф 4, буква б): 17.10.2001 г.“

                  (д)

                     „Fahid Mohammed Ally Msalaam (известен още като а) Fahid Mohammed Ally, б) Fahad Ally Msalam, в) Fahid Mohammed Ali Msalam, г) Mohammed Ally Msalam, д), Fahid Mohammed Ali Musalaam, е) Fahid Muhamad Ali Salem, ж) Fahid Mohammed Aly, з) Ahmed Fahad, и) Ali Fahid Mohammed, й) Fahad Mohammad Ally, к) Fahad Mohammed Ally, л) Fahid Mohamed Ally, м) Msalam Fahad Mohammed Ally, н) Msalam Fahid Mohammad Ally, о) Msalam Fahid Mohammed Ali, п) Msalm Fahid Mohammed Ally, р) Usama Al-Kini, с) Mohammed Ally Mohammed, т) Ally Fahid M). Дата на раждане: 09.04.1976 г. Месторождение: Mombasa, Кения. Гражданство: кенийско. Паспорт №: а) A260592 (кенийски паспорт), б) A056086 (кенийски паспорт ), в) A435712 (кенийски паспорт), г) A324812 (кенийски паспорт), д) 356095 (кенийски паспорт). Национален идентификационен номер: 12771069 (кенийска карта за самоличност). Други сведения: а) име на бащата Mohamed Ally. име на майката Fauzia Mbarak, б) потвърдено е, че е починал в Пакистан на 1.1.2009 г. Дата на определянето, посочено в член 2a, параграф 4, буква б): 17.10.2001 г.“

                  е)

                     „Sheikh Ahmed Salim Swedan (известен още като а) Ahmed Ally, б) Sheikh Ahmad Salem Suweidan, в) Sheikh Swedan, г) Sheikh Ahmed Salem Swedan, д) Ally Ahmad, е) Muhamed Sultan, ж) Sheik Ahmed Salim Sweden, з) Sleyum Salum, и) Sheikh Ahmed Salam, й) Ahmed The Tall, к) Bahamad, л) Sheik Bahamad, м) Sheikh Bahamadi, н) Sheikh Bahamad). Титла: ислямски учен (Sheikh). Дата на раждане: 09.04.1960 г. Месторождение: Mombasa, Кения. Гражданство: кенийско. Паспорт №: A163012 (кенийски паспорт). Национален идентификационен номер: 8534714 (кенийска карта за самоличност, издадена на 14.11.1996 г.). Други сведения: потвърдено е, че е починал в Пакистан на 1.1.2009 г. Дата на определянето, посочено в член 2a, параграф 4, буква б): 17.10.2001 г.“

                  ж)

                     „Tohir Abdulkhalilovich Yuldashev (известен още като а) Юлдашев Тахир Абдулхалилович, б) Yuldashev, Takhir). Дата на раждане: 1967 г. Месторождение: Namangan City, Узбекистан. Гражданство: узбекско. Друга информация: а) бивш лидер на ислямското движение на Узбекистан; б) Потвърдено е, че е починал в Пакистан през август 2009 г. Дата на определянето, посочено в член 2a, параграф 4, буква б): 17.10.2001 г.“

                  (з)

                     „Abbas Abdi Ali (известен още като Ali, Abbas Abdi). Други сведения: по получени данни починал през 2004 г.; Дата на определянето, посочена в член 2a, параграф 4, буква б): 09.11.2001 г.“


title: Регламент за изпълнение (ЕС) № 134/2013 на Комисията от 15 февруари 2013 година за определяне на вносните мита в сектора на зърнените култури, приложими от 16 февруари 2013 година

text:
               16.2.2013

               BG

               Официален вестник на Европейския съюз

               L 45/10

         РЕГЛАМЕНТ ЗА ИЗПЪЛНЕНИЕ (ЕС) № 134/2013 НА КОМИСИЯТА
   от 15 февруари 2013 година
   за определяне на вносните мита в сектора на зърнените култури, приложими от 16 февруари 2013 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2), и по-специално член 2, параграф 1 от него,
   като има предвид, че:

               (1)

               В член 136, параграф 1 от Регламент (ЕО) № 1234/2007 се предвижда, че вносното мито за продукти под кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.

               (2)

               В член 136, параграф 2 от Регламент (ЕО) № 1234/2007 се предвижда, че за целите на изчисляването на вносното мито, посочено в параграф 1 от същия член, редовно се определят представителни цени CIF за внос на посочените продукти.

               (3)

               Съгласно член 2, параграф 2 от Регламент (ЕС) № 642/2010 цената, която трябва да се използва за изчисляване на вносното мито върху продукти по кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е дневната представителна вносна цена CIF, определена по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 16 февруари 2013 година, които да са приложими до влизането в сила на ново определяне.

               (5)

               С оглед на необходимостта да се осигури прилагането на дадената мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   От 16 февруари 2013 година вносните мита в сектора на зърнените култури, посочени в член 136, параграф 1 от Регламент (ЕО) № 1234/2007, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 февруари 2013 година.

            За Комисията, от името на председателя,

         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ I

         Вносни мита за продуктите, посочени в член 136, параграф 1 от Регламент (ЕО) № 1234/2007, приложими от 16 февруари 2013 година

                  Код по КН

                  Описание на стоките

                  Вносно мито (1)

                  (EUR/t)

                  1001 19 00
                  1001 11 00

                  ПШЕНИЦА твърда висококачествена

                  0,00

                  със средно качество

                  0,00

                  с ниско качество

                  0,00

                  ex 1001 91 20

                  ПШЕНИЦА мека, за посев

                  0,00

                  ex 1001 99 00

                  ПШЕНИЦА мека висококачествена, различна от тази за посев

                  0,00

                  1002 10 00
                  1002 90 00

                  РЪЖ

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 10 90
                  1007 90 00

                  СОРГО на зърна, различно от хибрид за посев

                  0,00

         (1)  Вносителят може, прилагайки член 2, параграф 4 от Регламент (ЕС) № 642/2010, да се ползва от намаление на митата със:

                  —

                  3 EUR/t, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR/t, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Пиренейския полуостров и ако стоката пристига в Съюза през Атлантическия океан.

         (2)  Вносителят може да ползва фиксирано намаление от 24 EUR/t, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         Елементи за изчисляване на митата, определени в приложение I

      1.2.2013-14.2.2013

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Твърда пшеница с високо качество

                              Твърда пшеница със средно качество (2)

                              Твърда пшеница с ниско качество (3)

                              Борса

                              Minnéapolis

                              Chicago

                              —

                              —

                              —

                              Котировка

                              241,45

                              208,21

                              —

                              —

                              —

                              Цена CAF САЩ

                              —

                              —

                              295,74

                              285,74

                              265,74

                              Премия за Залива

                              78,15

                              17,92

                              —

                              —

                              —

                              Премия за Големите езера

                              —

                              —

                              —

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив — Ротердам:

                              14,32 EUR/t

                              Разходи за навло: Големите езера — Ротердам:

                              — EUR/t

         (1)  Позитивна премия от 14 EUR/t инкорпорирано (член 5, параграф 3 от Регламент (ЕС) № 642/2010).

         (2)  Негативна премия от 10 EUR/t (член 5, параграф 3 от Регламент (ЕС) № 642/2010).

         (3)  Негативна премия от 30 EUR/t (член 5, параграф 3 от Регламент (ЕС) № 642/2010).